Galacticidae

Galactica
 Homadaula
 Bharlutia
 ?Tanaoctena
 ?Zarcinia

Galacticidae er en liten gruppe av sommerfugler som vanskelig lar seg plassere systematisk. De hører til den store gruppen Ditrysia, men deres plassering innen denne er svært usikker. Galacticidene ble først identifisert som en egen gruppe i 1986, og det er fortsatt usikkert om slektene Tanaoctena og Zarcinia bør regnes med her. Av utseende og delvis også av levevis ligner de sterkt på spinnmøll (Yponomeutidae og Plutellidae), der de før ble plassert. Galacticidae finnes i den gamle verdens tropiske områder, i tillegg er en art blitt innført til Nord-Amerika.

Utseende 
Små (vingespenn 8 – 17 mm), tettbygde sommerfugler. Kroppen er mer eller mindre sylindrisk, hodet forholdsvis lite, tett hårete. Labialpalpene er ikke påfallende lange, antennene er middels lange og trådformede. Forvingene er avrundet firkantede, avlange, med middels lange hårfrynser langs ytterkanten. På farge er de gjerne lyst brunspraglete, eller sølvgrå med små, mørke flekker (i det siste tilfellet ligner de sterkt på spinnmøll-slekten Yponomeuta). Bakvingene er bleke, avrundede og ganske brede, forhjørnet er noe uttrukket. Ytter- og bakkanten bærer ganske lange hårfrynser. Beina er forholdsvis korte, med markerte sporer.

Levevis 
Galacticidenes larver ser ut til å ha et levevis nokså likt spinnmøll (Yponomeutidae), og mange av dem ble også før regnet til denne gruppen. De lever på levende planter, i "telt" av silke og plantedeler.

Skadedyr 
Den opprinnelig asiatiske arten Homadaula anisocentra har blitt overført til det østlige Nord-Amerika, der den gjøe skade på mimoser og andre prydbusker i erteblomstfamilien. Den overvintrer som puppe i en silekokong mellom løvstrø på bakken, eller i en barksprekk. De voksne sommerfuglene klekkes om våren og flyr i mai-juni. De er sølvgrå med små, svarte flekker og ligner mye på slekten Yponomeuta (Yponomeutidae). Etter paring legger hunnen egg i små klynger nær spissen på greinene på vertstreet. En hunn kan legge egg over flere uker. Larvene bygger et reir av silke og blader i greinspissene. Bladene visner etter hvert og reirene er lett synlige som brune flekker. Om de er tallrike kan de ødelegge det meste av bladverket. En andre generasjon flyr om ettersommeren, dennes avkom overvintrer.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata – Homoneura
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Overfamilien Galacticoidea 
 Familien Galacticidae Minet, 1986
 Slekten Bharlutia Amsel, 1935
 Slekten Galactica Walsingham, 1911
 Galactica bootella Turner, 1926
 Galactica caradjae Walsingham, 1911
 Galactica inornata (Walsingham, 1900)
 Galactica variinotella Chrétien, 1915
 Galactica walsinghami Caradja, 1920
 Slekten Homadaula Lower, 1899
 Homadaula albizziae Clarke, 1943
 Homadaula anisocentra Meyrick, 1922
 Homadaula calamitosa Meyrick, 1930
 Homadaula coscinopa Lower, 1900
 Homadaula dispertita Meyrick, 1922
 Homadaula lasiochroa Lower, 1899
 Homadaula myriospila Meyrick, 1907
 Homadaula poliodes Meyrick, 1907
 Homadaula punctigera Rebel, 1910
 Homadaula ususuronis Matsumura, 1931
 Slekten Tanaoctena Turner, 1913 – usikker om denne hører til her
 Tanaoctena collina Turner, 1926
 Tanaoctena dubia Philpott, 1931
 Tanaoctena indubitata Clarke, 1971
 Tanaoctena ooptila Turner, 1913
 Tanaoctena pygmaeoides (Turner, 1926)
 Slekten Zarcinia Chrétien, 1915 – usikkert om denne hører til her
 Zarcinia melaozestas Meyrick, 1935
 Zarcinia nigrosignatella Chrétien, 1915
 Zarcinia sacra Meyrick, 1925

Kilder 
 Kansas State Research and Extension: mimosa webworm.(Homadaula anisocentra) 
 Australian Moths Online. Billedgalleri over australske arter.

Eksterne lenker 
 

Sommerfugler
Sommerfugler formelt beskrevet i 1986